stanford-oval/wikipedia huggingface dataset:
נבחרת ארצות הברית בהוקי קרח נשים

| --- | --- |

 מידע כללי
 כינוי:  Team U.S.A., Ice Yanks
 התאחדות:  USA Hockey
 השתייכות:  IIHF
 מאמן:  רוב סטאובר
 המבקיע המצטיין (נקודות):  נטלי דרוויץ (237)
 המבקיע המצטיין (שערים):  נטלי דרוויץ (114)
 שיאן ההופעות:  אנג'לה רוגיירו (257)
 
 מדי הנבחרת באולימפיאדת פיונגצ'אנג (2018)
 משחקים היסטוריים
 הישג שיא באולימפיאדה:  2 זכיות (1998, 2018)
 אליפות העולם
 הופעות:  18 (הראשונה ב-1990)
 ההישג הטוב ביותר:  9 זכיות (2005, 2008, 2009, 2011, 2013, 2015, 2016, 2017, 2019)
| מאזן מדליות> מתחרה עבור ארצות הברית ארצות הברית.המשחקים האולימפיים |
| --- | --- | --- |
| זהב | אולימפיאדת נאגנו 1998 |  |
| זהב | אולימפיאדת פיונגצ'אנג 2018 |  |
| כסף | אולימפיאדת סולט לייק סיטי 2002 |  |
| כסף | אולימפיאדת ונקובר 2010 |  |
| כסף | אולימפיאדת סוצ'י 2014 |  |
| ארד | אולימפיאדת טורינו 2006 |  |
אליפות העולם
| זהב | 2005 |  |
| זהב | 2008 |  |
| זהב | 2009 |  |
| זהב | 2011 |  |
| זהב | 2013 |  |
| זהב | 2015 |  |
| זהב | 2016 |  |
| זהב | 2017 |  |
| זהב | 2019 |  |
| כסף | 1990 |  |
| כסף | 1992 |  |
| כסף | 1994 |  |
| כסף | 1997 |  |
| כסף | 1999 |  |
| כסף | 2000 |  |
| כסף | 2001 |  |
| כסף | 2004 |  |
| כסף | 2007 |  |
| כסף | 2012 |  |
| כסף | 2013 |  |
| כסף | 2015 |  |
נבחרת ארצות הברית בהוקי קרח נשים היא נבחרת הוקי קרח נשים המייצגת את ארצות הברית בטורנירים בינלאומיים בהוקי קרח. הנבחרת מנוהלת על ידי פדרציית ההוקי קרח של ארצות הברית.
המשחק הרשמי הראשון נערך ב-21 באפריל 1987 נגד קנדה (1:2).[דרושה הבהרה]
הנבחרת מדורגת במקום הראשון בדירוג העולמי והיא אחת הנבחרות החזקות בעולם. היא אלופת העולם המכהנת (2019) וגם האלופה האולימפית (אולימפיאדת פיונגצ'אנג (2018)).
ביחד עם קנדה, שולטות שתי נבחרות אלה בהוקי קרח הנשי בעולם, והתמודדו ביניהן בכל משחקי הגמר של אליפות העולם למעט אחד ובכל משחקי הגמר האולימפיים למעט אחד.
הדירוג של נבחרת ארצות הברית ברשימת הדירוג של IIHF לנבחרות הוקי קרח של נשים, הוא המקום ה-2 בעולם, נכון לשנת 2024, ללא שינוי לעומת דירוג קודם.
הישגים > המשחקים האולימפיים

1998 —
2002 —
2006 —
2010 —
2014 —
2018 —
הישגים > אליפות העולם

1990 —
1992 —
1994 —
1997 —
1999 —
2000 —
2001 —
2003 — האליפות לא התקיימה
2004 —
2005 —
2007 —
2008 —
2009 —
2011 —
2012 —
2013 —
2015 —
2016 —
2017 —
2019 —
הערות שוליים

↑  "UNITED STATES". iihf.com. אורכב מ-המקור ב-2013-04-21. נבדק ב-2013-04-10.
↑  דרוג נבחרות לאומיות בהוקי קרח מתוך אתר IIHF
↑  אורן אהרוני, הוקי קרח נשים: זהב שני בהיסטוריה לארה"ב, באתר ynet, 22 בפברואר 2018
ערך זה הוא קצרמרבנושא הוקי קרח ובנושא ארצות הברית. אתם מוזמנים לתרום לוויקיפדיה ו.
נסיכות ליין

נסיכות ליין (בגרמנית: Fürstentum Leyen) הייתה מדינה גרמנית נפוליאונית שהתקיימה בין השנים 1806–1814 בהוהנגרולדסק, במערבה של באדן-וירטמברג המודרנית.
היסטוריה

בית ליין רכש מחוזות רבים במערב גרמניה, ובסופו של דבר אלה עברו בירושה על ידי שורת הרוזנים ליין באדנדורף . בשנת 1797, צרפת ניצחה את האימפריה הרומית הקדושה וכל האדמות ממערב לנהר הריין אבדו. לאחר תבוסתה של אוסטריה בדצמבר 1805, רוב מדינות הנסיכות הגרמניות הקטנות יותר נמסרו למדינות הגדולות, למעט ליין, בגלל שהרוזן השליט היה אחיינו של הארכי-קנצלר קרל תאודור פון דאלברג, משתף פעולה קרוב של נפוליאון.
בשנת 1806, הרוזן פיליפ פרנץ מאדנדורף הועלה לדרגת נסיך, ואדמותיו שונו ל'נסיכות ליין'. השטח יצר מובלעת מוקפת בבאדן. הנסיך פיליפ פרנץ, כמו חברים רבים אחרים בקונפדרציה של הריין הפך במידה רבה לבובה צרפתית, ולכן בעקבות תבוסתו של נפוליאון בקרב לייפציג ב-1813, קונגרס וינה בחר לפרק את נסיכותו ולתת אותה לאוסטריה. בשנת 1819, אוסטריה מסרה אותה לבאדן.
נסיך ליין

פיליפ פרנץ (1806–1814), בעבר רוזן אדנדורף
הערות שוליים

↑  Heinrich von Treitschke, History of Germany in the Nineteenth Century, Volume 1, page 270.
מפה הממחישה את צמיחתה של הדוכסות הגדולה של באדן, עם נסיכות ליין באפור, באמצע שמאל
נשמתי

"נשמתי" הוא שיר שהוקלט על ידי הזמרת-יוצרת ישראלית מאיה בוסקילה. השיר יצא לאור ב-24 במרץ 2009, על ידי חברת סלקום, כסינגל מתוך הפרויקט עשרה לעשר. השיר לא נכלל באף אלבום אולפן של בוסקילה, אך נכלל באותו הפרויקט של פיק. הוא הפך לשיר המצליח ביותר בפרויקט כאשר דורג במצעדים השבועיים והשנתיים כאחד.
השיר הגיע למקום הראשון ברשת ג' למשך שבועיים, ודורג במקום ה-24 במצעד השנתי.
רקע וכתיבה

השיר נכתב על ידי דורון מדלי והולחן והופק על ידי צביקה פיק. בוואלה נכתב "שנייה אחרי שיצאה מבית האח הגדול יוצא סינגל חדש למאיה בוסקילה. "נשמתי" הוא חלק מפרויקט "עשרה לעשר" מבית סלקום, שבו עשר זמרות מבצעות שירים שכתב להן צביקה פיק". גם במאקו פרסמו כתבה אודות "נשמתי".
"לא מתביישת לאהוב" הופיע במצעדים של מדיה פורסט ורשת ג' ובמצעד סוף השנה של התחנה השנייה מביניהן.
וידאו קליפ

לשיר לא פורסם וידאו קליפ רשמי, אך ב-24 במרץ 2009, ביום צאתו כסינגל הועלה לערוץ היוטיוב של פרויקט עשרה לעשר האודיו הרשמי שלו. האודיו זכה להצלחה רבה כאשר צבר למעלה מ-1.7 מיליון צפיות בסך הכול. מעבר לכך, כולל האודיו רצף תמונות של בוסקילה מאותן השנים בהן יצא.
מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | רשת ג' | 1 |  |
|   ‏‏‏  מצעדי סוף שנה (2009)> מדינה |   ‏‏‏  מצעדי סוף שנה (2009)> מצעד |   ‏‏‏  מצעדי סוף שנה (2009)> מיקום שיא |   ‏‏‏  מצעדי סוף שנה (2009)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 24 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 24 במרץ 2009 | הזרמת מוזיקה • הורדה דיגיטלית | סלקום |  |
הערות שוליים

1 2 3 4 5  מאיה בוסקילה- נשמתי maya buskila nishmati, נבדק ב-2021-06-13
1 2 3  אסף נבו, ‏מאיה בוסקילה שרה "נשמתי" שהלחין צביקה פיק, באתר ‏מאקו‏, 25 במרץ 2009
1 2 3  תשס"ט – פזמונט, באתר pizmonet.co.il
1 2 3  נשמתי – פזמונט, באתר pizmonet.co.il
↑  מילים לשיר נשמתי - מאיה בוסקילה, באתר שירונט
↑  מאיה בוסקילה - "נשמתי", באתר וואלה, 25 במרץ 2009
↑  אביתר בנאי שב אל הפסגה, באתר ‏מאקו‏, 7 במאי 2009
| מאיה בוסקילה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סיפור מכור • ימים של אהבה • שוברת שתיקה • נושמת |  |
| ערכים קשורים | ימים של אהבה • חי ב-LA LA לנד • הכוכב הבא לאירוויזיון |  |
| מאיה בוסקילה – סינגלים |
| --- | --- | --- |
| סיפור מכור | "יש בליבי כינור" • "סיפור מכור" • "הלב" • "זה רק בינינו" • "כשאתה נשבר" |  |
| ימים של אהבה | "חופים" • "רק אותך רוצה" • "רק אל תגיד" • "בלעדיך" • "ימים של אהבה" |  |
| שוברת שתיקה | "שוברת שתיקה" • "לנשום" • "שלום" • "רכבת אקספרס" |  |
| נושמת | "מה שהיה היה" • "מצפן" • "לעבור את היום" • "תקשיבי לי" • "מגדל" • "זיכרון ישן" • "השתגעתי" • "באמצע יום" • "נושמת" |  |
| אלבום חדש | "הלב שלי עומד למכירה" • "אני רואה אותך" • "ממך וממני" • "חד קרן" • "עם ישראל חי (יש לנו אור)" • "עד אחרי הנצח" • "לא לבד" • "2 דקות" |  |
| סינגלים אחרים | "נשמתי" • "לא מתביישת לאהוב" • "הזמן שלך" • "אל תוותר עלי" • "אהבה אחרת" • "חי ב-La La לנד" • "סלח לי" • "לראות אותך מאושר" • "פרידום" |  |
| השתתפות בסינגלים | "חברים בכל מיני צבעים" • "בוא נראה" • "הדרך אל הכפר" |  |
ניקוי רצפות

ניקוי רצפת פרקט
ניקוי רצפות עם מכונה לשטיפת רצפות
ניקוי רצפות הוא עיסוק מרכזי בכל העולם. התפקיד העיקרי של רוב המנקים במבנים פרטיים או ציבוריים הוא ניקוי רצפות. במבנים ציבוריים גם נפוץ ניקוי חלונות (אנ').
סיבות לניקוי רצפות

הסיבות העיקריות לניקוי רצפות הן:
למניעת פציעות עקב מעידה או החלקה. פציעות עקב החלקות ומעידות על רצפות הן גורם מרכזי לפציעה או מוות בשוגג. שיטות עבודה גרועות בניקוי רצפות הן בעצמן הגורם העיקרי לתאונות.
כדי לייפות את הרצפה.
להסרת כתמים, לכלוך, פסולת וחסימות.
להסרת חצץ וחול אשר נשרטים ונשחקים את פני השטח.
כדי להסיר אלרגנים, במיוחד אבק.
כדי למנוע בלאי למשטח (למשל באמצעות שעווה לרצפה או איטום מגן).
כדי להפוך את הסביבה לסניטרית (למשל במטבחים).
כדי להפחית את שיעורי הבליעה/שאיפה של מיקרופלסטיק.
כדי לשמור על חיכוך אופטימלי (למשל עבור רחבות ריקודים ולמניעת פציעות).
הפחת עומס עבודה בין משמרות (למשל צוות ניקיון ייעודי).
שיטות לניקוי רצפות

הטיפול הדרוש לסוגים שונים של רצפות שונה מסוג לסוג.
החלקה היא סכנה בטיחותית שכיחה בשיטות ניקוי הכוללות מים או נוזלים אחרים, במיוחד אם הרצפה נשארת רטובה.
נסורת משמשת בחלק מהרצפות כדי לספוג את כל הנוזלים הנופלים במקום לנסות למנוע את שפיכתם. הנסורת מטוטאת ומוחלפת בכל יום. שיטה זו הייתה נפוצה בעבר בפאבים ועדיין נעשה בו שימוש אצל כמה קצבים ומוכרי דגים ובשווקים ברחבי העולם.
בעבר היה מקובל להשתמש בעלי תה כדי לאסוף לכלוך מהשטיחים ולהסיר ריחות.
בימינו ישנם סוגים שונים של רצפות ודרכי הניקוי שלהן הן מגוונות.
כמו כן, ישנו מגוון רחב של מכונות ניקוי רצפות לקנייה או לשכירה כגון מבריקי רצפה, מקרצפים ומטאטאים אוטומטיים, ומכונות קיטור לניקוי שטיחים. מכונות חשמליות אלו יכולות לנקות לעומק כמעט כל סוג של רצפה קשה או משטח ריצוף מקיר לקיר בהרבה פחות זמן ממה שהיה לוקח להשלים את הניקוי באמצעות שיטת ניקוי מסורתית. בבתי חולים נעשה במכונות אלו שימוש נרחב מפאת הצורך לשמור עד כמה שאפשר על ניקיון למניעת הצטברות חיידקים ומחלות. מכון התקנים הישראלי פרסם מפרט של האופן הנדרש לביצוע ניקוי במבנים ומשטחים ציבוריים.
שיטות לניקוי רצפות > ריצפת עץ

סוגים שונים של ריצוף עץ עשויים לדרוש טיפול שונה לחלוטין, תלוי אם הם בשעווה, משומנים או בעלי ציפוי פוליאוריטן. חשוב לקבוע את סוג הגימור של רצפת עץ ותמיד להתייחס אליה בצורה הנכונה, כך למשל קשה להסיר ציפוי שעווה מרצפת עץ המצופה בפוליאוריתן. הוראות ניקוי פשוטות:
יש לפנות את שטח הרצפה מכל רהיט שקל להזיז אותו.
לטאטא או לשאוב את כל הלכלוך והפסולת הרופפים.
לנגב את הרצפה בהתאם למבנה פסי העץ. לרצפה מצופה פוליאוריטן יש להרטיב סמרטוט הרצפה במים וכמה טיפות של נוזל כלים. יש להקפיד לסחוט היטב את הסמרטוט לפני השימוש בו על הרצפה. יש להניע את המגב קדימה ואחורה, בהתאם למבנה ריצוף העץ בתנועות חלקות. אין להשתמש במים לרצפות שעברו תהליך ציפוי הברקה מכיוון שהן עלולות להכתים את העץ ולגרום להתנפחות.
יש להבריק את הרצפה במטלית רכה בתנועות סיבוביות כדי להסיר שאריות סבון. חיתולי בד מתאימים לצורך הברקה מכיוון שהם מאוד רכים וסופגים.
שיטות לניקוי רצפות > אריחים ואבן

ריצוף אריחים ואבן נפוץ במטבחים, במדרגות ובחדרי רחצה. ניתן לחלק את תהליך הניקוי שלו לשלושה שלבים:
יש להסיר תחילה לכלוך או אבק באמצעות שואב אבק או מטאטא.
יש להקפיד על תמיסת ניקוי לרצפה המתאימה לצורך זה. אם אתם מנקים רצפות אבן (שיש, גרניט, טרוורטין וכדומה), ודאו שחומר הניקוי מציין שהוא מיועד לאבן. ניתן להשתמש בתמיסה חומצית לניקוי אריחים על רצפות קרמיקה ופורצלן.
לאחר ריסוס רצפות האריחים או האבן בשטח קטן, השתמשו במגב לניקוי וקרצוף רצפות. לאחר מכן נגבו עם מטלית יבשה.
שיטות לניקוי רצפות > רצפת פרקט ויניל

פרקט ויניל הוא סוג רצפה מסחרי נפוץ המופיע בדגמים שונים, דמוי ריצוף או דמויי עץ. ניקוי רצפה מסוג זה נעשה עם מגב ודלי או במבנים ציבוריים, על ידי מכונות המיועדות לכך.
פרקט ויניל מגיע עם ציפוי פולימרי או גימור רצפה כדי להגן עליו. ניקוי משטחים מסוג זה מחייב שמירת ניקיון של אבק וכן ניקוי רטוב אך לא רטוב מידי.
שיטות לניקוי רצפות > חומרי ניקוי

כאשר מבצעים ניקוי רצפות, ומשתמשים במגב וסמרטוט, לרוב מוסיפים נוזל של חומרי ניקוי למים. תמיסת הניקוי עשויה להיות תלויה גם בסוג הרצפה כגון פרקט או אריחים מכיוון שחלק מהמוצרים עלולים להזיק לרצפה.
חומרי ניקוי לרצפה שהרכבם כולל חומרי ריח מסוימים (מונוטרפנים מסוימים) עלולים לגרום לזיהום אוויר פנימי ולפגיעה בדרכי הנשימה - תלוי בריכוז החומר והרכבו הכימי. חשיפה לחומרים אלו עשויה לגרום לרעילות בדרכי הנשימה.
צמצום הצורך בניקוי מבנים

שטיח כניסה מתוחזק היטב יכול להפחית באופן משמעותי את הצורך בניקוי שאר משטחי המבנה. עבור בנייני ציבור ומשרדים, כ-80 עד 90% מהלכלוך מגיע מבחוץ. הרכבת כמה עשרות מטרים של שטיח בכניסה עשויה להפחית כ-80% מהלכלוך המגיע מחוץ למבנה. כך ניתן להפחית כשני שלישים מהלכלוך כבר בכניסה למבנה.
הערות שוליים

↑  http://www.hse.gov.uk/pubns/web/slips02.pdf HSE information sheet: Slips and trips: The importance of floor cleaning
↑  Taylor, Mark Patrick; Soltani, Neda Sharifi; Wilson, Scott P. "We're all ingesting microplastics at home, and these might be toxic for our health. Here are some tips to reduce your risk". The Conversation (באנגלית). נבדק ב-25 במרץ 2022. {{cite news}}:  (עזרה)
↑  Soltani, Neda Sharifi; Taylor, Mark Patrick; Wilson, Scott Paton (15 באוגוסט 2021). "Quantification and exposure assessment of microplastics in Australian indoor house dust". Environmental Pollution (באנגלית). 283: 117064. doi:10.1016/j.envpol.2021.117064. ISSN 0269-7491. PMID 33862344. {{cite journal}}:  (עזרה)
↑  Jay G. Seals, Dance Floors, Medical Problems of Performing Artists 1, 1986, עמ' 81–84
↑  "Floor-cleaning Tips". HowStuffWorks (באנגלית). 2006-01-19. נבדק ב-2018-07-14.
↑  http://www.hse.gov.uk/slips/kitchens/floorcleaning.pdf HSE: Stop slips in kitchens
↑  "NRS: CHAPTER 446 - FOOD ESTABLISHMENTS". www.leg.state.nv.us. נבדק ב-2018-07-14.
↑  "JR Burrows: Historic Carpet Cleaning Methods In The Nineteenth And Twentieth Centuries". www.burrows.com. נבדק ב-2018-07-14.
↑  מדריך: טיפים לניקוי סוגי ריצוף שונים, באתר וואלה, 10 ביולי 2015
↑  "How to Clean Hardwood Floors". Real Simple (באנגלית). נבדק ב-2018-07-14.
↑  HY Wang, TG Cui, FF Hou, ZH Ni, XM Chen, FM Lu, FF Xu, XQ Yu, FS Zhang, XZ Zhao, MH Zhao, GB Wang, JQ Qian, GY Cai, TY Zhu, YH Wang, ZP Jiang, YN Li, CL Mei, WZ Zou, Induction treatment of proliferative lupus nephritis with leflunomide combined with prednisone: a prospective multi-centre observational study, Lupus 17, 2008-07, עמ' 638–644 doi: 10.1177/0961203308089408
↑  מאמרים, באתר www.osh.org.il
↑  "Cleaning products cause indoor pollution levels similar to a busy road". New Scientist. נבדק ב-10 במרץ 2022. {{cite news}}:  (עזרה)
↑  Rosales, Colleen Marciel F.; Jiang, Jinglin; Lahib, Ahmad; Bottorff, Brandon P.; Reidy, Emily K.; Kumar, Vinay; Tasoglou, Antonios; Huber, Heinz; Dusanter, Sebastien; Tomas, Alexandre; Boor, Brandon E. (25 בפברואר 2022). "Chemistry and human exposure implications of secondary organic aerosol production from indoor terpene ozonolysis". Science Advances. 8 (8): eabj9156. doi:10.1126/sciadv.abj9156. ISSN 2375-2548. PMC 8880786. PMID 35213219. {{cite journal}}:  (עזרה)
↑  {{{מחבר}}}, Casarett and Doull’s Toxicology. The Basic Science of Poisons, Postgraduate Medical Journal 57, 1981-04-01, עמ' 271–271 doi: 10.1136/pgmj.57.666.271
↑  T. S. Prince, Severe headache associated with occupational exposure to Stoddard solvent, Occupational Medicine 51, 2001-03-01, עמ' 136–138 doi: 10.1093/occmed/51.2.136
↑  http://www.carpet-rug.org/pdf_word_docs/040504_CM_Guidelines.pdf (אורכב 11.11.2007 בארכיון Wayback Machine)
The Carpet and rug Institute: Carpet Maintenance Guidelines
שלט רצפה רטובה
מכונת ניקוי רצפה במטרו במוסקבה
סטיאצ'טו

דונטלו. "סן ג'ורג'ו משחרר את הנסיכה"
דונטלו. משתה הורדוס
דונטלו. המדונה מפאצי
סטיאצ'טו (באיטלקית: Stiacciato) היא טכניקה המאפשרת לפסל ליצור תבליט עם גילוף בעומק מילימטרים ספורים בלבד. כדי ליצור אשליה של עומק, עובי התבליט יורד בהדרגה מהחזית לרקע. במובנים מסוימים, תבליט שנוצר בטכניקה זו דומה יותר לתמונה דו־ממדית מאשר לפסל תלת־ממדי, ולכן התבליט יכול לעשות שימוש גם בפרספקטיבה. היסטוריון האמנות ג'ורג'ו וזארי כתב על הטכניקה:
הסוג השלישי נקרא תבליט-סטיאצ'אטי, שאין בהם מאומה למעט ציור של הדמות עם שקעים ותבליט סקיאצ'טה...ודונאטו (כלומר דונטלו) עבד בצורה הטובה ביותר מבין כל הפסלים בז'אנר הזה, עם אמנות, רישום והמצאה. אנו רואים תבליטים רבים מסוג זה, אגרטלים ארטיניים (אנ') (אגרטלים שמוצאם מארצו) עתיקים מאוד, מסכות ועבודות עתיקות אחרות, ובאופן דומה גילופי קמאו (אנ') עתיקים, ומדליות ומטבעות ארד.
הטכניקה שימשה בעיקר במאות ה-15 וה-16, ופותחה על ידי דונטלו, ייתכן בהשפעת תבליטי Maenad (אנ') יוונים עתיקים. הדוגמה המוקדמת ביותר ששרדה היא יצירתו "סן ג'ורג'ו משחרר את הנסיכה" (אנ') המוצגת מתחת לכן הפסל סן ג'ורג'ו במוזיאון הלאומי ברג'לו בפירנצה (1416–1417). יצירותיו האחרות בז'אנר כוללות את המדונה מפאצי (1430) ומשתה הורדוס (1423–1427).
ראו גם

המדונה מפאצי
משתה הורדוס
לקריאה נוספת

Rolf C. Wirtz, Donatello, Könemann, Colonia 1998. ISBN 3-8290-4546-8
הערות שוליים

↑  
"Stiacciato". treccani.it. (באיטלקית)
↑  
 A soldier saint in Renaissance Florence: Donatello's St George, סרטון בערוץ "Smarthistory (Dr. Beth Harris and Dr. Steven Zucker)", באתר יוטיוב (אורך: 7:33) (באנגלית)
סטרנולה

| סטרנולה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: שחפאיים
משפחה:: שחפיתיים
סוג:: סטרנולה
שם מדעי
 Sternula ‏בויה, 1822

סטרנולה (שם מדעי: Sternula) היא סוג של עופות ימיים ממשפחת השחפיתיים הקרוב לסוג שחפית. שחפיות אלו חיות לאורך החופים הטרופיים ומעופפות בקבוצות בחיפוש אחרי דגים בים. בסוג יש 7 מינים שחלקם לעיתים נמצאים בתת-מינים אחרים.
אלו שחפיות קטנות שמזכירות את בני הסוג שחפית, אך בעלות מקור צהוב וארוך יחסית והן נמוכות וקטנות בהרבה. הן חיות רק בדרום אסיה ובאפריקה ומגיעות גם לישראל.
מינים

שחפית גמדית (Sternula albifrons)
שחפית ננסית (Sternula antillarum)
Sternula balaenarum
Sternula lorata
Sternula nereis
שחפית דרומית (Sternula saundersi)
Sternula superciliaris
משפחת דון יחיא
הערות שוליים

↑  The Book of Destiny (באנגלית)
נדין בומר

| --- | --- |
אין תמונה חופשית
 לידה:  1968 (בת 56 בערך) ניו יורק, ארצות הברית 
 מקום לימודים:  להקת המחול האמריקאית אלווין איילי  תיאטרון הבלט האמריקאי 
 תחום יצירה:  כוריאוגרפיה 
 nadinebommer.com
 
נדין בומר ימיני (נולדב ב-1968) היא כוריאוגרפית ישראלית המשמשת כמנהלת האמנותית של להקת המחול "נדין אנימטו".
ביוגרפיה

נולדה בניו יורק, שם החלה את לימודי המחול באקדמיה ABT. לאחר מכן קיבלה מלגה לבית הספר הגבוה Alvin Ailey.
עם חזרתה לארץ בגיל ההתבגרות, גויסה נדין בומר להוראת מחול לילדים ונוער בקשיים.
הוראתה ההומוריסטית והיצירתית זיכתה אותה במענק לימודים שבו השתמשה לפתח את אהבתה לתנועה.
בשנים האחרונות, פתחה נדין שפה תנועתית חדשה הנקראת "קינטיקה".
סגנונה הייחודי של נדין ושיטת הוראה שלה נלמדים ב-15 בתי ספר שונים ברחבי ישראל, במכללה האקדמית לחינוך - סמינר הקיבוצים, ובסדנאות מאסטר ברחבי אירופה מדי שנה.
בשנת 1990 ייסדו בומר ובן זוגה זיו ימיני את המרכז למחול "קצב הגוף".
בשנת 2003 הקימה את האקדמיה למחול "נדין".
במהלך השנים זכו בוגרי האקדמיה בפרסים ראשונים בתחרויות בינלאומיות באירופה עם כוריאוגרפיות קצרות של בומר, אשר היוו גרסה צעירה ליצירות להקת "נדין אנימטו" שהוקמה מאוחר יותר, בשנת 2009.
ה"אנימטו" הוא ז'אנר חדש בתחום התיאטרון-מחול וזהו סגנונה הייחודי של להקת "נדין אנימטו". בומר יוצרת דמויות אותנטיות וסיטואציות בהשראת עולם האנימציה, תוך שימוש בשפת ה"קינטיקה".
בשנת 2007 קיבלה בומר הכרה ממשלתית ותמיכה ממשרד המדע, התרבות והספורט לשיטה ואקדמיה "נדין". באותה שנה הוזמנה נדין עם היצירה "מנימיישן" לבכורה בינלאומית בפירנצה, איטליה.
הלהקה מופיעה ומוזמנת לפסטיבלי מחול גדולים בארץ ובעולם. נדין בומר מציגה את סגנונה הייחודי על במות אלו ומקבלת כבוד ותשבחות על שפת התנועה החדשנית שלה ועל הכוריאוגרפיות השנונות.
פסטיבלים ופרסים

2013: מנימיישן - מקום שני בתחרות לכוריאוגרפיה ברומא, נדין בומר -הכוריאוגרפית הטובה ביותר, "פרימיו רומא דנצה", איטליה.
2013: "הדרבי" מוזמן לפסטיבלים בגרמניה, ארצות הברית וצ'כיה.
2012: "קולנוע אמריקאי" – פסטיבל עכו לתיאטרון אחר, ישראל.
2012: "מנימיישן" מוזמן לפסטיבל בינלאומי במיאמי, ארצות הברית.
2011: "מנימיישן" – פסטיבל עכו לתיאטרון אחר, ישראל.
2010: "קולנוע אמריקאי" זכה מקום ראשון בפסטיבל "בלט דה טוסקן" בפירנצה, איטליה.
2010: "מנימיישן" – זכה בפרס "חביבי הקהל" בתחרות "נו באלט" בגרמניה.
2009: "מנימיישן"  בפסטיבל בינלאומי לתיאטרון, סיביו, רומניה.
2007: בכורה עולמית של "מנימיישן" בפסטיבל "בלט דה טוסקן" באיטליה.
2007: "בס סטופ" ו"גוספל" זכו מקום ראשון בפסטיבל "בלט דה טוסקן" באיטליה.
2006: "קנדי מן" השתתף בפסטיבל "מחול לוהט", ישראל.
2005: "נבט" – השתתף בפסטיבל "מחול לוהט", ישראל.
2005: "קלונינג" השתתף בפסטיבל "אופוס בלט" וזכה מקום 2 בקטגוריה ג'אז מודרני.
2004: "אמה" השתתף בפסטיבל "מחול לוהט" – סוזן דלל, ישראל.
2000-2004: השתתפות בפסטיבל בפירנצה, איטליה וזכייה במקום 1.
1996-1999: השתתפות בפסטיבל פרייבורג, גרמניה וזכייה במקומות 1 ו-2 על כוריאוגרפיה וביצוע.
מרטין שרייבר

מרטין ג'יימס שרייבר (באנגלית: Martin James Schreiber;‏ ‏נולד ב־8 באפריל 1939) הוא פוליטיקאי אמריקאי מוויסקונסין, איש המפלגה הדמוקרטית, שכיהן כחבר הסנאט של מדינתו בשנים 1963–1971, לאחר מכן ועד 1977 כסגן מושל המדינה, ולאחר מכן, מתוקף תפקידו זה, הושבע כמושל ויסקונסין ה-39 במקומו של המושל פטריק לוסי שהתפטר, וכיהן במקומו עד ינואר 1979.
ראשית חייו

מרטין שרייבר נולד במילווקי. אביו, מרטין א. שרייבר, היה חבר אספת המדינה של ויסקונסין מטעם המפלגה הרפובליקנית בשנים 1941–1944, ולאחר מכן ועד 1976 חבר מועצת העיר של מילווקי. שרייבר הצעיר השתתף בתוכנית ההנהגה והממשל של המדינה לצעירים ב-1956 כנציג שנבחר מטעם בית הספר התיכון הלותרני של מילווקי. הוא למד באוניברסיטת ולפראיסו ובאוניברסיטת ויסקונסין-מילווקי, שם הוא היה חבר באחוות טאו קאפא אפסילון, והגביר את לימודיו בלימודים עירוניים ואזוריים. ב-1964 הוא קיבל תואר במשפטים מאוניברסיטת מרקט.
קריירה פוליטית

בשנים 1963–1971 כיהן שרייבר כחבר הסנאט של ויסקונסין מטעם המפלגה הדמוקרטית. במהלך הקריירה הפוליטית שלו התמקד שרייבר בסוגיות חינוך, ילדים, הגנה על צרכנים, וזכויות העובדים והקשישים. שרייבר היה הסנאטור הצעיר ביותר בתולדות הסנאט של ויסקונסין כאשר נבחר בגיל 23.
ב-1970 נבחר שרייבר כסגן מושל ויסקונסין כשותפו למרוץ של המושל פטריק לוסי. ב-1972 הוא נבחר כיושב הראש הצעיר ביותר של אגודת סגני המושלים הלאומית.
מושל ויסקונסין

ביולי 1977 בעקבות התפטרותו של המושל פטריק לוסי שקיבל על עצמו את תפקיד שגריר ארצות הברית במקסיקו, החליפו שרייבר כמושל ויסקונסין עד לתום תקופת כהונתו המתוכננת של לוסי. בבחירות של 1978 הוא ניצב בפני אתגר של בחירות מקדימות מפלגות מול דייוויד קירלי. בבחירות הכלליות, ניהל לי דרייפוס, שלא מכבר הגיע לפוליטיקה והיה רפובליקני פופוליסט ונואם מוכשר, מסע בחירות בלתי קונבנציונלי ותקף את ההתנהלות של לוסי ושל שרייבר בתחום המיסוי ועל גודל הממשלה. שרייבר נוצח על ידי דרייפוס בהפרש של 54 אחוזים מול 44 אחוזים.
לאחר הבחירות עבר שרייבר לסטיבנס פוינט שבוויסקונסין כדי לשמש כסגן הנשיא של חברת הביטוח סנטרי. ב-1982 הוא התמודד שוב על משרת המושל מול טוני ארל, לשעבר ראש מחלקת משאבי הטבע של ויסקונסין. לא עלה בידו לנצח בבחירות המקדימות של הדמוקרטים, והוא שב לתפקידו בחברת הביטוח.
ב-1988 ניסה שרייבר להתמודד בבחירות למשרת ראש עיריית מילווקי, אך הובס על ידי ג'ון נורקוויסט. באותה שנה הוא הקים משרד ייעוץ ליחסי ציבור, והיה לשדלן מצליח.
חיים אישיים

ב-1961 נשא שרייבר לאישה את איליין תייני, ולשניים נולדו ארבעה ילדים. שרייבר גם שימש כחבר בחבר הנאמנים של הספרייה הציבורית של מילווקי. רעייתו איליין הייתה מורה בבית ספר ציבורי במילווקי. היא הלכה לעולמה כתוצאה ממחלת אלצהיימר ב-25 באפריל 2022.
חיים אישיים > פעילות בתחום הדמנציה ומחלת אלצהיימר

ב-2016 הוציא שרייבר לאור את סיפרו "שני האיליין שלי: למידה, התמודדות והשרדות כמטפל באלצהיימר", שבו הוא פירט את התנסויותיו כמי שטיפל ברעייתו, שהתמודדה עם מחלת אלצהיימר. הוא סייע בהקמת "מרכז הסיוע למטפלים של איליין וחברים" והוא נואם לעיתים קרובות בסוגיות הקשורות למחלה.
שרייבר סייע לאגודת האלצהיימר להפעיל את תוכנית המודעות שלה. הוא גם שיתף פעולה עם ממשלת ויסקונסין ועם קבוצות עסקיות כדי ליצור ארגז הכלים "מעסיקים ידידותיים לדמנציה", שבו נעשה שימוש על ידי מחלקות למשאבי אנוש ועל ידי תוכניות סיוע לעובדים.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1761-1762
הערות שוליים

↑  "Distinguished Alumni". Tau Kappa Epsilon
↑  The State of Wisconsin 1973 Blue Book. Madison: Legislative Reference Bureau. 1973. p. 4.
↑  Hannan, Caryn (2008-01-01). Wisconsin Biographical Dictionary. North American Book Dist LLC, Dec 1, 2008. p. 368.
↑  "Martin Schreiber". Schreiber GR Group.
↑  "Former Wisconsin First Lady Elaine Schreiber dies of Alzheimer's disease". TMJ4. 2022-04-26.
↑  "- My Two Elaines: Learning, Coping, and Surviving as an Alzheimer's Caregiver Gov. Martin J. Schreiber with Cathy Breitenbucher". My Two Elaines: Learning, Coping, and Surviving as an Alzheimer's Caregiver Gov. Martin J. Schreiber with Cathy Breitenbucher.
| --- | --- |
בקרת זהויות :  GND: 1191484270  LCCN: no2018108271  VIAF: 22153470981745082931   WorldCat (עם VIAF): 22153470981745082931
נסיכות טורן וטקסיס

| --- | --- |
סמל

 ממשל
 משטר:  נסיכות
 שפה נפוצה:  גרמנית
 עיר בירה:  רגנסבורג
 גאוגרפיה
 יבשת:  אירופה
 היסטוריה
 הקמה:  קבלת מעמד נסיכות
 תאריך:  1608
 פירוק:  סיפוח לממלכת בוואריה
 תאריך:  1806
 ישות יורשת:  ממלכת בוואריה ממלכת בוואריה
 שונות
 www.thurnundtaxis.de
 
נסיכות טורן וטקסיס (בגרמנית: Fürstenhaus Thurn und Taxis) היא נסיכות בשטחי האימפריה הרומית הקדושה, אשר התקיימה בין השנים 1608–1806, ואשר שליטיה היו אחראים על הדואר הקיסרי מהמאה ה-16, ואף החזיקו במבשלות שיכר רבות. המשפחה היא אחת העשירות בגרמניה, ומתגוררת בטירה ברגנסבורג מאז 1748, וכיום עומד בראשה אלברט השני, נסיך טורן וטקסיס השנים עשר.